**ЈАПАНСКА АМБАСАДА - Специјализовано комби возило за превоз дјеце са сметњама у развоју - Дневни центар**

Општина Беране као један од оснивача ЈУ “Дневни центар за дјецу са сметњама у развоју” помогла у аплицирању за добијање донације за набавку специјализованог возила за превоз дјеце са сметњама у развоју.

**Основни циљ пројекта** је унапређење квалитета живота дјеце са посебним потребама, њихово образовање и равноправност у заједници кроз успостављање физичке доступности – превоза и других погодности у образовању у оквиру Дневног центра у Беранама.

• **Специфични циљ** пројекта је да се набавком специјализованог возила допринесе унапређењу безбеднијег превоза дјеце са сметњама у развоју и повећа доступност услуга Дневног центра за најмање половину тренутних корисника у периоду реализације пројекта.

**Очекивани резултати пројекта су**:

• Побољшани услови за социјализацију деце са сметњама у развоју, већу интеграцију дјеце која су до сада била изолована, промовисање и унапредити права дјеце кроз стварање једнаких могућности за све.

• Створени бољи услови за образовање и свакодневне активности дјеце са посебним потребама. Образовање дјеце и омладине са посебним образовним потребама ставља се у однос са квалитетом и доступношћу образовања за све, у његовој основи је поштовање дјечијих и људских права.

• Обезбијеђен сигурнији и лакши превоз дјеце са сметњама у развоју. Испуњавање специфичног циља пројекта „Набавка специјализованог возила за превоз особа са инвалидитетом“ омогућиће бржи и лакши превоз корисника у градским и приградским насељима до Дневног центра, а посебно оних са тежим инвалидитетом, који су често из градских и приградских насеља, социјално угрожене породице, које саме нису могле да обезбиједе превоз.

Уговор о донацији је потписан у фебруару 2023, **вриједност донације је 34,690.00€.** Испорука возила од стране добављача је била 24. Августа 2023. године.